14. 8.90 De Europæiske Fællesskabers Tidende Nr. C 203/19 
c) Følgende afsnit indsættes efter første afsnit i stk. 6: 
»En individuel landmand såvel som en gruppe land­
mænd, der er berettiget til den i stk. 3a fastsatte 
særlige støtte, og som nedlægger mindst 40 % af 
agerjorden, opnår fritagelse fra medansvarsafgifterne 
for den samlede mængde korn, der leveres til forar­
bejdningsvirksomhederne. 
Denne fritagelse udelukker ikke den i første afsnit 
omhandlede eventuelle fritagelse.« 
d) i stk. 7: 
— indsættes følgende ord efter den 30. april 1988: 
»... og i tilfælde af den i stk. 3a fastsatte særlige 
støtte inden den 1. december 1990,« 
— indsættes følgende led: »— de nærmere regler for tildeling af den i stk. 
3a fastsatte særlige støtte, især reglerne for 
udelukkelse af visse anvendelser, for lofter 
for biprodukter, fastsættelse af det største og 
mindste støtteberettigede areal, for leverings­
kontrakter og kontrol, herunder eventuelt 
kontrol med forarbejdningsvirksomheden, 
samt for bøder, hvis forpligtelserne ikke 
opfyldes.« 
Artikel 2 
Denne forordning træder i kraft på tredjedagen efter 
offentliggørelsen i De Europæiske Fællesskabers Tidende. 
Denne forordning er bindende i alle enkeltheder og 
gælder umiddelbart i hver medlemsstat. 
Forslag til Rådets direktiv om tilbagekaldelse af Rådets direktiv 75/404/EØF om naturgasfor­
bruget i kraftværker 
KOM(90) 306 endelig udg. 
(Forelagt af Kommissionen den 16. juli 1990) 
(90/C 203/09) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det Europæiske Økonomiske Fællesskab, 
særlig artikel 103, stk. 4, 
under henvisning til forslag fra Kommissionen, 
under henvisning til udtalelse fra Europa-Parlamentet, 
under henvisning til udtalelse fra Det Økonomiske og Sociale Udvalg, og 
ud fra følgende betragtninger: 
Gennemførelsen af en energipolitik på fællesskabsplan er et af de mål, som Fællesskaberne har 
sat sig; 
sikkerheden for Fællesskabets energiforsyning forudsætter en udvikling af alle de energikilder, 
der findes inden for dettes område; 
Nr. C 203/20 De Europæiske Fællesskabers Tidende 14. 8. 90 
naturgas er en sådan kilde, som har særlige fordele i forbindelse med elproduktion for så vidt 
angår en begrænsning af emissionen af uønskede stoffer til atmosfæren; 
teknologiske fremskridt har gjort det muligt at anvende naturgas til elproduktion i produk­
tionsenheder, som indebærer fordele i form af lavere kapital- og driftsomkostninger, højere 
omdannelseseffektivitet og en forbedret driftsfleksibilitet sammenlignet med brugen af andre 
brændselsformer; 
det eksisterende rådsdirektiv 75/404/EØF (') blev vedtaget på et tidspunkt, hvor naturgasreser­
verne blev opfattet som værende på et niveau, som udgjorde en trussel for forsyningssikker­
heden for naturgas, hvilket ikke længere er tilfældet; 
direktivet udgør ikke et instrument til at kontrollere eller effektivt overvåge naturgasforbruget i 
kraftværker, skulle dette blive anset for nødvendigt; 
under de nuværende omstændigheder tjener direktivet ikke noget nyttigt formål for gennemfø­
relsen af Fællesskabets energipolitik, miljøpolitik eller andre former for politik eller for udvik­
lingen af det indre marked for energi; 
direktivet vil kunne give forvirrende signaler til medlemsstaternes regeringer og til investorer på 
området naturgasforbrug i kraftværker og udgør en unødvendig administrativ byrde — 
UDSTEDT FØLGENDE DIREKTIV: 
Artikel 1 N 
Rådets direktiv 75/404/EØF tilbagekaldes herved. 
Artikel 2 
Dette direktiv er rettet til medlemsstaterne. 
(l) EFT nr. L 178 af 9. 7. 1975, s. 24.